SANParke begin renosters opveil | Maroela Media
Die advertensie nooi mense uit om ŉ aanbod te maak om “witrenosters in groepe van 20 of meer te koop”. Die renosterbestuurstrategie is in Augustus deur die kabinet aanvaar in ŉ poging om renosterstropery in die Krugerwildtuin te probeer hokslaan. Die verskuiwing en verkoop van renosters vorm deel van die strategie.
Alle aanbiedinge sal “beoordeel word vir funksionaliteit, insluitend die geskiktheid van die habitat en ŉ veiligheidsassessering,” lui die advertensie. Die verkoop van die renosters sal ook onderhewig wees aan ŉ memorandum van verstandhouding.
Kuseni Dlamini, voorsitter van SANParke, het vroeër gesê die ooreenkoms het ten doel om te verseker dat die renosters wat geskuif word bydra tot bewaring en die spesie van die groei van die renosterbevolking.
Die geld wat deur die verkoop van die renosters gemaak word sal vir bewaring aangewend word. Dit sluit onder meer die koop van nog grond aan vir die renosters, die herstel van ekosisteme en die aanstelling van bykomende wildbewaarders.